OpenLLM-France/wikimedia huggingface dataset:
# Espazio kapsula

Espazio kapsula orbitan suziri baten bidez jartzen den geometria sinpleko gailu bat da, misio bakar bat egiten duena (adibidez, garraiorako edota emergentzia ihesbiderako lanak). Kapsulak behin bakarrik erabiltzeko eraikitzen dira nahiz eta zenbait osagai berrerabil litezkeen. Jaurtiketa bakoitzaren ondoren aparailua piezetan banatzen da.
Kapsulak misioa betetzeko ezinbestekoak diren moduluetan banatuak egon litezke, ondoren kapsula batean egon litezkeen zenbait moduluren zerrenda.
* Propultsio modulua
* Biziraute modulua
* Energia modulua
* Nabigazio modulua
* Akoplamendu modulua
* etab.
Esan bezala geometria sinplea izaten dute moduluak zilindriko, esferiko edo konikoak direlarik oro har.
Historian jaurti zen lehen kapsula SESB-k orbitaratu zuen Kazakstanen dagoen Baikonurgo kosmodromotik Yuri Gagarin kosmonauta barruan zuelarik, kapsulak orbita bakarra burutu zuen.
Espazio kapsulak dira Soyuz, Vostok, Mercury eta Shenzhou kapsulak, besteak beste.

## Onurak

Kapsulek propultsio sistema mugatuak izaten dituztenez eta behin soilik erabiltzen direnez merkeak izaten dira eta fidagarriak osagaien kontrola zorrotza baldin bada.

## Alde txarrak

Kapsulak ordea mugatuak dira oso ezin baitute misio bakar bat besterik burutu, gainera orohar ez dira transbordadoreak eta antzeko ontzi berrerabilgarriak bezain erosoak.

## Kanpo estekak

* Datuak: Q957055
* Multimedia: Space capsules / Q957055
# Espazio sakoneko objektu

    «espazio sakon» orriak hona dakar. irrati-antena sareari buruzko artikulua hau da: «Espazio Sakoneko Sarea»
Espazio sakoneko objektua astronomia amateurrean erabiltzen duten termino bat da, Eguzki Sistemakoak ez diren (planetak, kometak eta asteroideak, esaterako), ezta izar indibidualak edo izar anizkoitzen sistemak ere ez diren zeruko objektuak aipatzeko. Normalean, objektu horiek ez dira begi hutsez ikusten, baina distiratsuenak teleskopio txiki batekin edo prismatiko indartsu batzuekin ikus daitezke.
Espazio sakoneko objektu motak:
* Izar-kumuluak
** Kumulu irekiak
** Kumulu globularrak
* Nebulosak
** Nebulosa distiratsuak
*** Igorpen-nebulosak
*** Islapen-nebulosak
** Nebulosa ilunak
** Nebulosa planetarioak
* Galaxiak
* Quasarrak
Messier Katalogoaren arabera 110 objektu sailkatuta daude eta Katalogo Orokor Berriak (NGC), askoz ere osoagoa dena, 8.000 objektu inguru ditu. Objektu horietako askok eta katalogo espezializatuagoetan sartutako beste batzuek, hala nola Uppsala Katalogo Orokorrak (UGC), astronomo zaleei beren behaketa-dohainak erakusteko eta beren ekipoak probatzeko aukera ematen diete. Messier maratoiak urteko egun jakin batzuetan ospatzen dituzte, eta begiraleak gau bakar batean 110 objektuak ikusten saiatzen dira. Zerrendan oinarritutako proba zorrotzago bat teleskopio handiagoak probatzeko diseinatuta dago.

## Erreferentziak

* ↑ Euskalterm: [Astronomia Hiztegia] [2021]
* ↑ (Ingelesez) Schaaf, Fred. (1998). 40 Nights to Knowing the Sky: A Night-by-Night Sky-Watching Primer. (1. argitaraldia) Henry Holt and Company, 113 or. ISBN ISBN 9780805046687..
* ↑ (Ingelesez) Ridpath, Ian. (2001). The Illustrated Encyclopedia of the Universe. Watson-Guptill Publications, 273 or. ISBN 9780823025121..
* ↑ (Ingelesez) Kolb, Edward W.. (1999). Blind Watchers of the Sky: The People and Ideas that Shaped Our View of the Universe. Oxford University Press, 174 or. ISBN 9780192862037..
* ↑ (Ingelesez) «Herschel 400» Seds.org.

## Kanpo estekak

* Datuak: Q249389
* Multimedia: Astronomical photography / Q249389
# Espazio zunda

Espazioaren esplorazioan, espazio zunda espaziora bidaltzen den gailu bat da, Eguzki Sistema eta haraindiko argizagiak eta fenomenoak esploratzeko xedea duena. Espaziontziek ez bezala ez dute ez pertsonarik ez zamarik garraiatzen eta esploraziorako beharrezkoak den tresneria soilik daramate, mugitu eta esplorazioa eta Lurrarekiko komunikazioa burutzeko energia-sistemekin batera.
Espazio zunda batek, honako elementu hauek izaten ditu:
* argazki kamera;
* espektro aztertzaileak, osagaiak eta elementu espazialen batzuk zehazteko;
* eguzki panelak, sistemen elikadura elektrikoarentzako;
* bateriak, eguzki panelek bildutako energia metatzeko;
* komunikabide ekipoak, informazioa berriz Lurrerantz igortzeko.

## Espazio zunda batzuk

* Beagle 2
* Giotto
* Hayabusa
* Lunokhod
* Mars Pathfinder
* Phoenix
* Pioneer 10
* Pioneer 11
* Rosetta
* Huygens
* Stardust
* Venera
* Voyager 1
* Voyager 2
* Viking 1
* Viking 2
* Zond

## Europa, Marterantz aurrera

Gaur egun, ESAren egitasmo anbiziotsu bat, NASArekin elkarlanean, Mars Express zunda da, espazioan sei hilabete emango dituena, Marterantz iritsi arte. Bidaia honetan, espazio zundak, MARSIS izeneko tresna darama. Radar honekin, Mars Express zundak, bere tresna guztiak erabiltzeko prest ditu, planeta, atmosfera, gainazala eta lurrazpia aztertzeko. Radar horrek, hiru antena ditu: 20 metroko luzera duten bi polotako bi antena, eta 7 metroko luzera duen polo bakarreko antena bat, beste biekiko modu perpendikularrean orientatua.

## Kanpo estekak

* Datuak: Q26529
* Multimedia: Space probes / Q26529
# Espazio trinko

Topologian, espazio trinko bat bere mugako puntu posible guztiak dituen espazio bat da.

## Definizioa
### Definizio orokorra

Espazio topologiko X bat konpaktutzat hartzen da honako baldintza baliokideak betetzen baditu:
* Xen estaldura ireki orok azpiestaldura finitu bat onartzen du.
* $\{F_{i}\}_{i\in I}$ Xeko azpimultzo itxi bat da, nola Iren J azpimultzo bakoitzarentzat $\cap _{J}F_{i}\neq \emptyset$ betetzen baldin bada, orduan $\cap _{I}F_{i}\neq \emptyset$.
* Sare orok Xen azpisare konbergente bat onartzen du.
* X punturako funtzioa propioa da.

### Trinkotasuna espazio metrikoetan

Espazio metriko baten A azpimultzo bat, eta, bereziki, $\mathbb {R} ^{n}$ espazio euklidestarrarena, trinkoa da definizio orokorreko lau baldintzetakoren bat betetzen badu. Dena dela, hirugarrenak honako berridazketa hau onartzen du testuinguru honetan: Ako segida orok azpisegida konbergente bat onartzen du.

## Adibideak

* Espazio trinkoaren ohiko eredua lerro zuzen baten tarte itxi bat da.
* Modu orokorragoan, espazio euklidestarraren edozein multzo itxi eta bornatu ere bada.
* Espazio ez trinko baten adibidea lerro zuzen erreala da, ez baita bornatua eta infiniturako joera duten segidak baititu.
* Zenbaki arrazionalen multzoa ere ez da trinkoa, bat nahi eran hurbil baitaiteke falta diren puntuetara.

## Trikotasunarekin lotutako teoremak
### Heine-Borelen teorema

Artikulu nagusia: Heine-Borelen teorema
Heine-Borelen teoremaren arabera, espazio metriko bat konpaktua da, soilik osoa eta erabat bornatua baldin bada. Espazio euklidestarraren azpimultzoentzat, nahikoa da hau itxia eta bornatua izatea, karakterizazio erabilgarri bat dena.
Alabaina, dimentsio infinituan, hau ez da egia, eta, izan ere, testuinguru honetan bola bateratu itxia sekula ez da trinkoa izango; arrazoi beragatik, askoz zailagoa da trinkotasuna ziurtatzea.

### Arzelá-Ascoliren teorema

Artikulu nagusia: Arzelá-Ascoliren teorema

## Ikus, gainera

* Trinkotasun lokala
* Euskarri trinkoa

## Kanpo estekak

* Datuak: Q381892
* Multimedia: Compact space / Q381892
# Espazio hurbil

Espazio hurbila itsas-mailatik 20 eta 100 kilometro gora bitartean dagoen eremuari deritzo. Eremu honek Lurraren atmosferaren hainbat geruza hartzen ditu, zehazki: estratosfera, mesosfera eta termosferaren lehendabiziko kilometroak. Gutxi gorabehera Armstrongen mugan hasten da, non gizakiok handik gora bizirauteko presurizatutako jantziak behar ditugun, eta Kármánen lerroan amaitzen da, non kanpo-espazioa hasten den. Beraz, espazio hurbila aireontzi komertzialek hegan egiten duten gunetik gorago, baina satelite artifizialen gunetik beherago dago.
"Espazio hurbila" eta "goi-atmosfera" terminoak normalean sinonimotzat hartzen badira ere, iturri batzuek biak bereizten dituzte. Beraz, iturriak bi terminoen arteko bereizketa egingo balu, orduan Kármánen lerrotik gertu dagoen eremuari bakarrik espazio hurbila deituko lioke.

## Esplorazioa

Espazio hurbilaren esplorazioa 1930eko hamarkadan hasi zen. Garai hartan, inolako ordenagailurik gabe ezta espazio-jantzirik gabe ere, espazioaren mugara iristen ziren. Espazio hurbila esploratu zuten pertsonarik ezagunenak Jean Piccard eta bere emaztea Jeanette dira. Geroagoko esplorazioa gehienbat eskifaiarik gabe egin da.

## Espazio hurbileko fenomenoak

* Aurora polarrak.
* Airglow-a.
* Hodei noktiluzenteak.
* Meteoroak.
* Goi-atmosferako tximistak edo goi-atmosferako deskargak.
* Hodei polar estratosferikoak.
* Ozono geruza.
* Marea atmosferikoak.
* Geruza ionosferikoak.

## Kanpo estekak

* Datuak: Q1621662
# Ezki ilauntsu

Ezki ilauntsua edo ezki zilarkara (Tilia tomentosa) ezkien familiako zuhaitza da.
Hego-ekialdeko Europan eta hego-mendebaldeko Asian jatorria duen espezie hau landare apaingarri moduan zabaldu dute mundu osotik.

## Erreferentziak

* ↑ Rushforth, K. (1999). Trees of Britain and Europe. Collins ISBN 0-00-220013-9.

## Kanpo estekak

* Datuak: Q161382
* Multimedia: Tilia tomentosa / Q161382
* Espezieak: Tilia tomentosa
# Ezkia ikastola

Ezkia ikastola Lapurdiko Ikastola bat da. Hazparne herrian dago kokatuta.
Ikastetxe pribatua da, Frantziako Hezkuntza Nazionaleko Ministerioarekin itundua. Haur hezkuntza eta lehen mailetako ikasleak formatzen ditu, murgiltze ereduan. Seaska eta Ikastolen Elkartea federakuntzetako kide da.

## Historia

Hazparneko ikastola abiatu zen 1972an, 6 ikaslerekin, parrokiak mailegatzen zion Jeanne d'Arc gelan. Bernadette Bibens heletarra zen lehen irakaslea.
1982an lehen maila ireki zen udalaren lurretan eraikitako egoitza batean.
2001ean Seaska federazioak lur eremu berri bat erosten du eta egoitza berri bat eraikitzen, 2003an ireki dena. Fase berri baten abiatzea markatzeko, eta lur eremu horretan bota behar izan zuten ezkiaren omenez, ikastolak izenez aldatzen du Ezkia ikastola bilakatzeko.
Ondoko urteetan, ikasle kopuruak igotzen zirenez,, beste ikastola batzuk sortu ziren inguruetan ikasle kopuru emendatzeari aurre egiteko. Ala nola Arberoako ikastola sortu zen 2008an Donamartirin, Baigura ikastola Lekornen 2010an eta Beskoitzeko ikastola 2013an.

## Erreferentziak

* 1 2 (Frantsesez) Arotçarena, Jean. (2012-03-16). Avec 6 élèves en 1972. ISSN 1760-6454. (Noiz kontsultatua: 2021-12-23).
* ↑ «Ezkia Ikastola - École Hasparren --» www.ezkia.org (Noiz kontsultatua: 2021-12-22).
* ↑ (Frantsesez) Fère, Richard Picotin et Emmanuèle. (2010-03-09). A Mendionde et Itxassou, deux nouvelles ikastola. ISSN 1760-6454. (Noiz kontsultatua: 2021-12-23).
* ↑ (Frantsesez) «Baigura ikastolaren 10 garren urtebetetzea. Arantxa Uhalde.» France Bleu (Noiz kontsultatua: 2021-12-23).
* ↑ «Historikoa | Baigura ikastola» www.baigura-ikastola.com (Noiz kontsultatua: 2021-12-23).

## Kanpo estekak

* Datuak: Q100741543
# Ezki hostozabal

Ezki hostozabala (Tilia platyphyllos) ezkien familiako zuhaitza da.

## Ezaugarriak

Hosto erorkorrak dituen zuhaitz sendoa eta hostotsua da ezkia; 30 m garai izan daiteke.

### Zurtoina – Azala

Ezkiaren enborra zuzena da. Azala grisaxka da, eta arrailak ditu.

### Hostoak

Hostoak bihotz-formakoak eta zerradunak dira; berde ilunak eta ilegabeak gainaldean, eta zilar-kolorekoak eta pubeszenteak azpialdean.

### Loreak

Udaren hasieran loratzen da ezkia. Loreak horixkak eta usaintsuak dira, eta braktea batetik jaiotzen diren 6-10 lorez osatutako infloreszentzia zintzilikarietan sortzen dira.

### Fruituak

Fruituak udazkenean heltzen dira.Txikiak, globularrak eta oso iletsuak dira, eta 5 saihets nabarmen dituzte.

## Habitata

Ezkia trokarte, arroila eta amildegietan bizi da gehienbat, eta baso mistoak eratzen ditu. Kareharrizkoa du berezko lurzorua. Europako erdialdean eta hegoaldean hedatzen da. Euskal Herri osoan dago.

## Erabilera

Ezkiaren zura biguna eta kalitate handikoa da, eta ebanisterian oso estimatua.
Lorategiak eta parkeak apaintzeko erabiltzen da ezkia.
Lore lehorrekin eta brakteekin, infusio diuretiko eta lasaigarriak prestatzen dira. Azalak propietate bronkio-zabaltzaileak eta antiespasmodikoak ditu, eta, beraz, arnas aparatuko gaixotasunen tratamenduetarako erabiltzen da.
Ezkiaren eztia oso goxoa eta aromatikoa da.

## Erreferentziak

* Artikulu honen edukiaren zati bat Botanika.wikispaces.com webgunetik hartu da, CC BY-SA 3.0 lizentziapean.
* Datuak: Q156831
* Multimedia: Tilia platyphyllos / Q156831
* Espezieak: Tilia platyphyllos
# Ezkertien Nazioarteko Eguna

Ezkertiek edo ezkerrek (Lefthanders International) sustatutako nazioarteko eguna da Ezkertien edo Ezkerren Nazioarteko Eguna, eta 1976. urteaz geroztik egiten da, urte bakoitzeko abuztuaren 13an. Egun horren helburua da ezkertiek nagusiki eskuina den gizartean aurkitzen dituzten zailtasunak ezagutaraztea eta murrizten laguntzea, hala nola, eskuinentzat pentsatutako tresnak erabili behar izatea, baita diskriminazio-egoerak eta jazarpena ere.

## Kanpo estekak

* Datuak: Q739797
* Multimedia: International Lefthanders Day / Q739797
# Ezki-ur

Ezki-ura, tila edo ezki tea, tilia generoko espezie batzuen lore formako fruituarekin egiten den infusio bat da.
Alfa-pineno, limoneno, nerol, eugeno eta azido kafeiko edukiagatik propietate antiespasmodikoak, somniferoak eta antsiolitikoak ditu. Bere eraginak kontsumitzen duen pertsonaren araberakoak diren arren, ezki teak zenbait osagai nutrizional ditu.Farmesol-dosi handiak aurki daitezke, lurrin bereizgarria ematen dion substantzia. Aipatzekoak dira, halaber, taninoen, etxekoen, karotenoen, glukosidoen, suerzitrosidoen eta c bitaminaren edukia. Substantzia horiek guztiek erlaxazio- eta lasaitasun-efektua eragiten dute organismoan, eta lagungarri izan daitezke hilekoa duten pertsonentzat.
Tila lagungarria da, bereziki, loa aurkitzeko arazoak dituzten edo loezina duten pertsonentzat. Hala ere, ezaugarri horiek ez ezik, gosea berreskuratzen eta hotzeria bat jasaten dugunean hobetzen ere laguntzen du.
Eragin erlaxatzaileak batez ere sistema kardiobaskularrean eragiten du, zehazkiago hipertentsioa dagoenean, odolaren presioaren jaitsieran eragiten baitu. Beraz, gaixotasun kardiobaskular jakin batzuk prebenitzen laguntzen du, hala nola bihotzeko infartua, tronbosia edo, besterik gabe, lehendik dauden beste batzuk hobetzen ditu, hala nola barizeak, arteriosklerosia eta abar.
Ez da gomendatzen erremedio gisa erabiltzea "buxadura esofagikoa, oklusioa eta heste-buxadura, iteo paralitikoa, digestio-traktuaren estenosia eta jatorri ezezaguneko sabeleko mina" gertatuz gero.
Mexikon Tilia mexikar barietate endemikoa erabiltzen da, medikuntza tradizionalaren zati den erremedio bat. Herrialde horretan tila tea ere deitzen zaio Ternstroemia generoko zuhaixkaren infusioari, baita eragin antsiolitikoekin ere eta eragin toxikoak izan dituena.
Lehortutako loreak soltean eros daitezke. Infusioa egiteko, koilarakada bat lore sartzen dira ur irakinetan; bost minutuz atseden hartzen uzten da, eta josi ondoren hartzen da.

## Historia

Europan, tilo batzuek desbora dezente bizirautea lortu zituzten. Gloucestershire-ko Westonbirt Arboretum-eko T. cordatan zuhaizti batek 2.000 urte dituela kalkulatzen da. Nurembergeko gaztelu inperialaren patioan Tilia bat dago, tradizioz 1900. urtean kontatua, Cunigunde enperatrizak landu zuena, Alemaniako Henrike II.aren emaztea 1000 inguruan. Baden-Württembergeko Neuenstadt am Kocher-eko Tilia, Alemania, erori zenean 1000 urte zituela kalkulatu zen. Naters-eko Alte Linde zuhaitza, Suitzan, 1357an agiri batean aipatzen da eta garai hartako idazleak dagoeneko magnam (handia) bezala deskribatu zuen. Bere oinean dagoen plaka batek aipatzen du 1155ean teil bat zegoela leku horretan. Najevnik teilua (eslovenieraz: Najevska lipa), 700 urteko T. cordata, Esloveniako zuhaitzik lodiena da.
Oso ezagunak diren Hyblaean mendien eztiaren bikaintasuna bere alboak estaltzen eta gailurra koroatzen zuten tilioi zor zitzaien.
Kare fosilak Kanada Grinnell Landeko Tertziario formazioetan aurkitu dira, 82 ° N latitudean eta Svalbarden, Norvegian. Sapportak uste zuen han aurkitu zuela Europako eta Amerikako Tilia espezieen arbaso komuna.

## Kanpo estekak

* Datuak: Q9087658
# Estelle Nze Minko

Estelle Véronique Nze Minko, (Saint-Sébastien-sur-Loire, Frantzia, 1991ko abuztuaren 11), eskubaloian aritzen den kirolari frantziarra da..
2016ko Udako Olinpiar Jokoetan (Rio de Janeiro), esku hartu, eta zilarrezko domina eskuratu zuen; 2020ko Udako Olinpiar Jokoetan (Tokio), berriz, urrezko domina eskuratu zuen, bietan eskubaloian eta Frantzia ordezkatuz; ROCeko taldearen (zilarrezko domina) eta Norvegiako taldearen (brontzezko domina) aurretik sailkatu zen Frantzia.
Tokion, honako hauek osatzen zuten Frantziako taldea: Méline Nocandy, Blandine Dancette, Pauline Coatanea, Chloé Valentini, Allison Pineau, Coralie Lassource, Grâce Zaadi Deuna, Amandine Leynaud, Kalidiatou Niakaté, Cléopatre Darleux, Océane Sercien-Ugolin, Laura Flippes, Béatrice Edwige, Pauletta Foppa, Estelle Nze Minko]] eta Alexandra Lacrabèrek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2016 | Rio de Janeiro Brasil | 02 ! | Eskubaloia, emakumezkoa. |
| 2020 | Tokio Japonia | 01 ! | Eskubaloia, emakumezkoa. |

## Erreferentziak

* ↑ «Estelle Nze Minko» olympedia.org (Ingelesez)
* ↑ "Estelle Nze Minko" olympics.com (Gaztelaniaz)

## Kanpo estekak

* Datuak: Q16635082
* Multimedia: Estelle Nze Minko / Q16635082
# Estelline (Hego Dakota)

Estelline Ameriketako Estatu Batuetako hiri bat da. Hamlin konderrian dago, Hego Dakota estatuan. 749 biztanle ditu, 2,44876 kilometro koadroko azaleran banatuta.

## Ikus, gainera

* Hamlin konderria

## Kanpo estekak

* Datuak: Q967131
# Estella (Wisconsin)

Estella Ameriketako Estatu Batuetako inkorporatutako herri bat da. Chippewa konderrian kokatuta dago, Wisconsin estatuan. 476 biztanle ditu, 82,9 kilometro koadroko azaleran banatuta.

## Ikus, gainera

* Chippewa konderrian

## Kanpo estekak

* Datuak: Q2215317
# Estelle Harris

Estelle Harris (New York, 1928ko apirilaren 22a - Palm Desert, Kalifornia, 2022ko apirilaren 2a) aktore estatubatuarra izan zen, batez ere ezaguna Seinfeld telesailan egindako Estelle Costanza paperagatik.

## Ibilbide artistikoa

Seme-alabak hazi ondoren, aktore lanetan hasi zen eta telebistako iragarkietan arrakasta izan zuen, eta 23 iragarki egin zituen urtebetean. 1977an, Looking Up filmean hasi zuen bere karrera luzemetraietan, New Yorken langile-klaseko familia judu bateko hiru belaunaldiren inguruko filma.

## Filmografia

* Toy story 4 (2019) (ahotsa)
* CBGB (2013)
* Futurama (2012, Velma Farnsworth)
* Sonny with a Chance (2010, 1 episodio)
* Toy Story 3 (2010) (ahotsa)
* Movin' In (2008)
* The Grand (2007)
* Case Closed (2007)
* iCarly (2007)
* Queer Duck: The Movie (2006) (ahotsa)
* Tarzán 2 (2005) (ahotsa)
* The Suite Life of Zack & Cody (2005-2007)
* Hidden Howie: The Private Life of a Public Nuisance (2005)
* A Dairy Tale (2004) (ahotsa)
* Home on the Range (2004) (ahotsa)
* Teacher's Pet (2004) (ahotsa)
* Dave the Barbarian (2004-2005) (ahotsa)...Lula
* Brother Bear (2003) (ahotsa)
* No Prom for Cindy (2002)
* Good Advice (2001)
* Dancing in September (2000)
* What's Cooking? (2000)
* Playing Mona Lisa (2000)
* Toy Story 2 (1999) (ahotsa)
* Lost & Found (1999)
* Queer Duck (1999)
* Addams Family Reunión (1998)
* The Odd Couple II (1998)
* My Giant (1998)
* Chairman of the Board (1998)
* Out to Sea (1997)
* The West Side Waltz (1995)
* Perfect Alibi (1995)
* Ski Hard (1995)
* Good Advice (1993)
* This Is My Life (1992)
* Stand and Deliver (1988)
* Once Upon a Time in America (1984)
* Summerdog (1977)
* Looking Up (1977)

## Erreferentziak

* ↑ Grobar, Matt. (2022-04-03). «Estelle Harris Dies: ‘Seinfeld’s Estelle Costanza, ‘Toy Story’ Franchise’s Mrs. Potato Head Was 93» Deadline.
* ↑ Lane, Barbara Kaplan. (1994-08-21). AT HOME WITH Estelle Harris; Building a Character as the Mother of TV's All-Time Loser. ISSN 0362-4331..

## Kanpo estekak

* Datuak: Q272935
* Multimedia: Estelle Harris / Q272935
# Estellencs

Estellencs Mallorca uharteko udalerria da, Serra de Tramuntana eskualdean dagoena.
2009ko urtarrilaren 1eko erroldaren arabera 389 biztanle zituen.

## Ikus, gainera

* Balear Uharteetako udalerrien zerrenda

## Kanpo estekak

* (Katalanez) Udalaren webgunea.
* Datuak: Q988702
* Multimedia: Estellencs / Q988702
# Emporia city konderria (Virginia)

Emporia city konderria (ingelesez: Emporia city County) Virginiako konderri bat da, Ameriketako Estatu Batuetan. Hiriburua (Virginia) da. 2010eko zentsuaren arabera 5.927 biztanle zituen, Emporia city kilometro koadroko azaleran.

## Geografia

Emporia city konderriak 18,05 kilometro koadro ditu. Horietatik 0,19 ura dira. Beste 17,85 lurra dira. Biztanleria dentsitatea 328,37 da.

## Demografia

2010eko zentsoan bizi ziren 5.927 pertsonetatik 2.110 txuriak edo hispanoak dira. Horietatik hispano edo latino kategorian 262 dira. 3.685 beltzak edo afroamerikarrak. 8 amerikar natiboak ziren eta 4 Hawaii edo Pazifikoko irletako natiboak. 43 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 70 pertsonek kokatzen zuten.

### Biztanleria piramidea
## Kanpo estekak

* Datuak: Q177678
* Multimedia: Emporia, Virginia / Q177678
# Emporium (Pennsylvania)

Emporium Pennsylvaniako borough bat da. Cameron konderrian kokatua dago. 2010ean 2.073 biztanle zituen, 1,84 kilometro koadrotan banatuta.

## Ikus, gainera

* Cameron konderria

## Kanpo estekak

* Datuak: Q302313
* Multimedia: Emporium, Pennsylvania / Q302313
# Empresa Nacional Bazán

Empresa Nacional Bazán de Construcciones Navales Militares S.A. espainiar ontziola izan zen. Industri Institutu Nazionalak 1947an sortu zuen eta, 2000ko uztailean, Astilleros Españolesekin bat egin eta IZAR sortu zuten. bere historiako lanik aipagarriena Príncipe de Asturias (R-11) hegazkin-ontzia izan zen.

## Kanpo estekak

* Datuak: Q2463762
* Multimedia: Astilleros Españoles (AESA) / Q2463762
# Empress State Building

Empress State Building, Ingalaterrako Londres hirian dagoen bulego etxe orratz bat da. Guztira 117 metro eta 31 solairu dauzka eta 1961ean amaitu zuten eraikitzen.
2003an Wilkinson Eyre Architects arkitekto taldearen egitasmoaren arabera eraberritu zen.

## Ikus, gainera

* Erresuma Batuko eraikinik garaienen zerrenda

## Kanpo estekak

* (Ingelesez) Eraikinaren fitxa emporis.com webgunean.
* Datuak: Q5374595
* Multimedia: Empress State Building / Q5374595
# Empressita

Empressita sulfuro motako minerala da.

## Ezaugarriak

Empressita sulfuro mineralaren formula kimikoa hau da: ${\ce {AgTe}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3 - 3,5 da.

## Erreferentziak

* 1 2 (Ingelesez) «Empressite: Mineral information, data and localities.» www.mindat.org (Noiz kontsultatua: 12-05-2019).
# Empty Files

Empty Files Bilbon (Bizkaia) sortutako musika taldea da. Rock elektronikoa jorratzen du.

## Ibilbidea

Txufo Wilson gidari zuela sortu zen taldea 2013an. Txufo, Imanol eta Gonzalo Smoke Idols taldetik datoz eta Urtzi eta Alvaro Enkore taldetik.
2016an DJ Mag webguneak antolaturiko lehiaketa irabazi zuen WAS taldearen "I Like You As You Are" singlearen remixarekin eta 2017an Gaztea maketa lehiaketa irabazi zuen. Lehiaketako saria disko baten ekoizpena izan zen eta 2018an plazaratu zuten Shadows izenarekin. 10 abestik osatzen dute diskoa, ezagunenak One step out, Shadows eta Get up dira, bideoklipak egin baitituzte hauekin.

## Diskografia

* Empty Files (2013) - EP
* Remixed Files (2014) - nazioarteko taldeen remixak
* Shadows (2018, Winehouse Records)

## Sariak

* Gaztea maketa lehiaketa: 2017

## Erreferentziak

* ↑ EiTB. Empty Files, Maketa Lehiaketaren 26. edizioko irabazlea. (Noiz kontsultatua: 2017-05-08).
* ↑ «Shadows, by Empty Files» Empty Files (Noiz kontsultatua: 2018-02-26).

## Kanpo Loturak

* Taldearen webgunea

## Kanpo estekak

* Datuak: Q31188358